ระเบียบกรมสรรพสามิตระเบียบกรมสรรพสามิตว่าด้วยวิธีการเงื่อนไข และแนวทางปฏิบัติในการงดเว้นไม่เรียกเก็บภาษีสุราและการลดหย่อนภาษีสุราพ.ศ.๒๕๔๗ เพื่อให้การทำสุราในประเทศสามารถแข่งขันกับสุรานำเข้าจากต่างประเทศได้ตามหลักการและเหตุผลในการออกกฎกระทรวงว่าด้วยการงดเว้นไม่เรียกเก็บภาษีสุรา และการลดหย่อนภาษีสุรา พ.ศ. ๒๕๔๗อาศัยอำนาจตามความในข้อ๔ และข้อ ๕ ของกฎกระทรวง ว่าด้วยการงดเว้นไม่เรียกเก็บภาษีสุราและการลดหย่อนภาษีสุรา พ.ศ. ๒๕๔๗อธิบดีกรมสรรพสามิตจึงกำหนดวิธีการ เงื่อนไขและแนวทางปฏิบัติในการงดเว้นไม่เรียกเก็บภาษีสุราสำหรับสุราที่นำไปใช้ในอุตสาหกรรมทำสุราและการลดหย่อนภาษีสำหรับสุราที่นำไปใช้ในอุตสาหกรรมทำสุราที่ได้เสียภาษีไว้แล้วไว้ดังต่อไปนี้ข้อ๑ ระเบียบนี้เรียกว่า ระเบียบกรมสรรพสามิตว่าด้วยวิธีการ เงื่อนไข และแนวทางปฏิบัติในการงดเว้นไม่เรียกเก็บภาษีสุราและการลดหย่อนภาษีสุรา พ.ศ. ๒๕๔๗ข้อ๒[๑] ระเบียบนี้ให้ใช้บังคับตั้งแต่วันออกประกาศเป็นต้นไปข้อ๓ บรรดาระเบียบ ประกาศหรือคำสั่งอื่นใด ซึ่งขัดหรือแย้งกับระเบียบนี้ให้ใช้ระเบียบนี้แทนข้อ๔ ในระเบียบนี้ผู้ได้รับอนุญาต หมายความว่าผู้ได้รับใบอนุญาตทำสุรา ตามมาตรา ๕ หรือผู้ได้รับใบอนุญาตทำสุรา ตามมาตรา ๕ซึ่งได้รับอนุญาตให้เป็นผู้นำสุราเข้ามาในราชอาณาจักร ตามมาตรา ๖แห่งพระราชบัญญัติสุรา พ.ศ. ๒๔๙๓สรรพสามิตพื้นที่ ให้หมายความรวมถึงผู้ทำหน้าที่เป็นสรรพสามิตกรุงเทพมหานครพื้นที่ ๑ - ๕ด้วยผู้อำนวยการสำนักงานสรรพสามิตภาค ให้หมายความรวมถึงผู้ทำหน้าที่เป็นผู้อำนวยการสำนักงานสรรพสามิตกรุงเทพมหานครด้วยผู้ควบคุมโรงงานสุรา หมายความว่าเจ้าพนักงานสรรพสามิตที่ได้รับการแต่งตั้งให้อยู่ประจำโรงงานสุราและให้หมายความรวมถึง เจ้าพนักงานสรรพสามิตผู้ได้รับมอบหมายให้ปฏิบัติหน้าที่เกี่ยวกับโรงงานสุราด้วยข้อ๕ ให้ผู้ทำหน้าที่เป็นผู้อำนวยการสำนักบริหารการจัดเก็บภาษีเป็นผู้รักษาการตามระเบียบนี้หมวด ๑บททั่วไป ข้อ๖ให้ผู้ได้รับอนุญาตมีสิทธิได้รับการงดเว้นไม่เรียกเก็บภาษีสุราสำหรับสุราที่นำไปใช้ในอุตสาหกรรมทำสุราและมีสิทธิได้รับการลดหย่อนภาษีสำหรับสุราที่นำไปใช้ในอุตสาหกรรมทำสุราที่ได้เสียภาษีไว้แล้วข้อ๗สุราที่จะได้รับการงดเว้นไม่เรียกเก็บภาษีสุราและสุราที่จะได้รับการลดหย่อนภาษีสุราต้องได้รับอนุญาตจากผู้อำนวยการสำนักงานสรรพสามิตภาคก่อนข้อ๘ หลักประกันค่าภาษีสุรา ได้แก่เงินสด พันธบัตรรัฐบาล หรือหนังสือสัญญาค้ำประกันของธนาคารพาณิชย์หมวด ๒การงดเว้นไม่เรียกเก็บภาษีสุรา ข้อ๙ผู้ได้รับอนุญาตที่ประสงค์จะได้รับสิทธิการงดเว้นไม่เรียกเก็บภาษีสุราให้ยื่นคำขอตามแบบท้ายระเบียบนี้พร้อมแนบกรรมวิธีการทำสุราต่อสรรพสามิตพื้นที่ที่โรงงานสุราหรือด่านศุลกากรที่ประสงค์จะนำเข้าตั้งอยู่ แล้วแต่กรณีพร้อมรายละเอียดและเอกสารหลักฐานที่กำหนดในแบบคำขอกรรมวิธีการทำสุราต้องได้รับอนุมัติจากผู้อำนวยการสำนักงานสรรพสามิตภาค ทั้งนี้ให้ส่งกรรมวิธีการทำสุราต่อกลุ่มงานวิเคราะห์สินค้าและของกลางตรวจรับรองก่อนเพื่อประกอบการพิจารณาอนุมัติข้อ๑๐เมื่อสรรพสามิตพื้นที่ได้รับคำขอและเอกสารหลักฐานครบถ้วนแล้วให้พิจารณาเสนอความเห็นต่อผู้อำนวยการสำนักงานสรรพสามิตภาคเพื่อพิจารณาอนุมัติต่อไปข้อ๑๑ ก่อนนำสุราออกจากโรงงานสุราหรือด่านศุลกากร ให้สรรพสามิตพื้นที่แจ้งให้ผู้ได้รับอนุญาตวางหลักประกันค่าภาษีสุราไม่น้อยกว่าค่าภาษีสุราที่พึงต้องชำระด้วยข้อ๑๒ การขนสุราให้ดำเนินการ ดังนี้๑๒.๑ภาชนะที่ใช้ขนสุราต้องได้รับการตรวจวัดและรับรองขนาดความจุของภาชนะจากเจ้าพนักงานสรรพสามิตก่อนเว้นแต่กรณีนำเข้ามาในราชอาณาจักรทั้งภาชนะบรรจุซึ่งระบุปริมาตรความจุที่ฉลากปิดภาชนะบรรจุสุราไว้อย่างชัดเจนโดยสามารถตรวจสอบยืนยันได้๑๒.๒การขนสุราออกจากโรงงานสุรา หรือด่านศุลกากรให้ผู้ได้รับอนุญาตมีหนังสือแจ้งสรรพสามิตพื้นที่ที่โรงงานสุราหรือด่านศุลกากรตั้งอยู่ เพื่อให้เจ้าพนักงานสรรพสามิตไปทำการตรวจสอบความถูกต้องเรียบร้อยก่อนโดยให้จัดทำบันทึกแสดงผลการตรวจไว้ด้วยแล้วให้สรรพสามิตพื้นที่ต้นทางสำเนาเรื่องให้สรรพสามิตพื้นที่ที่โรงงานสุราตั้งอยู่ปลายทางทราบโดยด่วน๑๒.๓เมื่อขนสุราถึงโรงงานสุราปลายทาง ให้ผู้ได้รับอนุญาตมีหนังสือแจ้งสรรพสามิตพื้นที่ทราบเพื่อให้เจ้าพนักงานสรรพสามิตไปทำการตรวจสอบความถูกต้องร่วมกับผู้ควบคุมโรงงานสุราโดยให้จัดทำบันทึกแสดงผลการตรวจเสนอสรรพสามิตพื้นที่ต่อไปแล้วให้สำเนาเรื่องให้ผู้อำนวยการสำนักงานสรรพสามิตภาคผู้ออกใบอนุญาตขนสุราทราบโดยด่วน๑๒.๔การขนสุราให้มีใบอนุญาตขนสุรากำกับไปกับสุราที่ขนนั้นด้วยหมวด ๓การลดหย่อนภาษีสุรา ข้อ๑๓ผู้ได้รับอนุญาตที่ประสงค์จะได้รับสิทธิในการลดหย่อนภาษีสุราให้ยื่นคำขอตามแบบท้ายระเบียบนี้พร้อมแนบกรรมวิธีการทำสุราต่อสรรพสามิตพื้นที่ที่โรงงานสุรา หรือด่านศุลกากรที่ประสงค์จะนำเข้าตั้งอยู่แล้วแต่กรณี พร้อมรายละเอียดและเอกสารหลักฐานที่กำหนดในแบบคำขอกรรมวิธีการทำสุราต้องได้รับอนุมัติจากผู้อำนวยการสำนักงานสรรพสามิตภาค ทั้งนี้ให้ส่งกรรมวิธีการทำสุราต่อกลุ่มงานวิเคราะห์สินค้าและของกลางตรวจรับรองก่อนเพื่อประกอบการพิจารณาอนุมัติข้อ๑๔เมื่อสรรพสามิตพื้นที่ได้รับคำขอและเอกสารหลักฐานครบถ้วนแล้วให้พิจารณาเสนอความเห็นต่อผู้อำนวยการสำนักงานสรรพสามิตภาคเพื่อพิจารณาอนุมัติต่อไปข้อ๑๕ การขนสุราให้ดำเนินการ ดังนี้๑๕.๑ภาชนะที่ใช้ขนสุรา ต้องได้รับการตรวจวัดและรับรองขนาดความจุของภาชนะจากเจ้าพนักงานสรรพสามิตก่อนเว้นแต่กรณีนำเข้ามาในราชอาณาจักรทั้งภาชนะบรรจุซึ่งระบุปริมาตรความจุที่ฉลากปิดภาชนะบรรจุสุราไว้อย่างชัดเจนโดยสามารถตรวจสอบยืนยันได้๑๕.๒การขนสุราออกจากโรงงานสุรา หรือด่านศุลกากร ให้ผู้ได้รับอนุญาตมีหนังสือแจ้งสรรพสามิตพื้นที่ที่โรงงานสุราหรือด่านศุลกากรตั้งอยู่เพื่อให้เจ้าพนักงานสรรพสามิตไปทำการตรวจสอบความถูกต้องเรียบร้อยก่อนโดยให้จัดทำบันทึกแสดงผลการตรวจไว้ด้วยแล้วให้สรรพสามิตพื้นที่ต้นทางสำเนาเรื่องให้สรรพสามิตพื้นที่ที่โรงงานสุราตั้งอยู่ปลายทางทราบโดยด่วน๑๕.๓เมื่อขนสุราถึงโรงงานสุราปลายทางให้ผู้ได้รับอนุญาตมีหนังสือแจ้งสรรพสามิตพื้นที่ทราบเพื่อให้เจ้าพนักงานสรรพสามิตไปทำการตรวจสอบความถูกต้องร่วมกับผู้ควบคุมโรงงานสุราโดยให้จัดทำบันทึกแสดงผลการตรวจเสนอสรรพสามิตพื้นที่ต่อไปแล้วให้สำเนาเรื่องให้สรรพสามิตพื้นที่ผู้ออกใบอนุญาตขนสุราทราบโดยด่วน๑๕.๔การขนสุราให้มีใบอนุญาตขนสุรากำกับไปกับสุราที่ขนนั้นด้วย๑๕.๕การนำสุราที่เสียภาษีแล้วเข้าเก็บในโรงงานสุรา ให้สรรพสามิตพื้นที่แต่งตั้งกรรมการจำนวน ๓ คน ไปทำการแกะลอกแสตมป์สุราที่ปิดภาชนะบรรจุสุรา และให้ทำลายโดยวิธีเผาไฟและควบคุมการนำสุราเข้าเก็บในสถานที่เก็บสุราจนกว่าจะแล้วเสร็จและจัดทำบันทึกรายงานให้สรรพสามิตพื้นที่ทราบต่อไปสำหรับค่าภาษีสุราตามมูลค่าของแสตมป์สุราที่แกะลอกแล้วให้ไปตั้งยอดรอการนำไปเพื่อหักลดหย่อนภาษีสุราต่อไปหมวด ๔การควบคุมการทำสุรา ข้อ๑๖ ให้ผู้ควบคุมโรงงานสุราตรวจสอบชนิดจำนวนสุรา และให้ดำเนินการบันทึกรายการต่างๆ ให้เป็นไปตามที่ระเบียบกรมสรรพสามิตว่าด้วยการควบคุมโรงงานสุรา หรือประกาศกรมสรรพสามิต เรื่อง หลักเกณฑ์ วิธีการและเงื่อนไข การอนุญาตให้ทำและขายสุราแช่ชนิดสุราผลไม้ สุราแช่พื้นเมืองและสุราแช่อื่นนอกจากเบียร์ และประกาศกรมสรรพสามิต เรื่อง หลักเกณฑ์ วิธีการและเงื่อนไขการอนุญาตให้ทำและขายสุรากลั่นชุมชนหมวด ๕มาตรการบังคับ ข้อ๑๗กรณีสุราที่ได้รับการงดเว้นไม่เรียกเก็บภาษีสุราสูญหายหรือขาดจำนวนไประหว่างการขน หรือไม่ถูกต้องกับที่ตรวจวัดได้ที่โรงงานสุราหรือด่านศุลกากรที่นำเข้าต้นทางให้ผู้ได้รับอนุญาตมีหน้าที่เสียภาษีสุราสำหรับจำนวนสุราที่สูญหายหรือขาดจำนวนไปนั้นภายใน ๑๕ วัน นับจากวันที่ระบุในหนังสือให้เสียภาษีในอัตราภาษี ณวันที่เกิดความรับผิดในอันจะต้องเสียภาษีสุราต่อสรรพสามิตพื้นที่ ทั้งนี้ผู้ได้รับอนุญาตอาจถูกสั่งเพิกถอนสิทธิการงดเว้นไม่เรียกเก็บภาษีสุราทั้งจำนวนหรือบางส่วนก็ได้เว้นแต่จะพิสูจน์ได้ว่าเกิดจากเหตุสุดวิสัยหรือเหตุผลอันสมควรอื่นซึ่งได้รับความเห็นชอบจากอธิบดีกรมสรรพสามิตแล้วกรณีสุราที่เสียภาษีสุราแล้วสูญหายหรือขาดจำนวนไประหว่างการขน หรือไม่ถูกต้องกับที่ตรวจวัดได้ที่โรงงานสุราหรือด่านศุลกากรที่นำเข้าผู้ได้รับอนุญาตต้องมีหน้าที่รับผิดชอบในการชี้แจงเหตุผลข้อเท็จจริงต่อสรรพสามิตพื้นที่โดยด่วน ทั้งนี้ ผู้ได้รับอนุญาตอาจถูกสั่งเพิกถอนสิทธิลดหย่อนภาษีสุราทั้งจำนวนหรือบางส่วนก็ได้เว้นแต่จะพิสูจน์ได้ว่าเกิดจากเหตุสุดวิสัยหรือเหตุผลอันสมควรอื่นซึ่งได้รับความเห็นชอบจากอธิบดีกรมสรรพสามิตแล้วข้อ๑๘ กรณีผู้ได้รับอนุญาตไม่ยินยอมหรือฝ่าฝืน ขัดขวางหรือไม่อำนวยความสะดวกในการปฏิบัติงานของพนักงานเจ้าหน้าที่ในการเข้าไปในโรงงานสุราที่ทำการหรือสถานที่เก็บสุรา เพื่อตรวจสอบการเสียภาษีสุราโดยไม่มีเหตุผลอันสมควรผู้มีอำนาจอนุมัติอาจสั่งเพิกถอนสิทธิการงดเว้นไม่เรียกเก็บภาษีสุราหรือลดหย่อนภาษีสุราได้ประกาศณ วันที่ ๒๐ กุมภาพันธ์ พ.ศ. ๒๕๔๗สถิตย์ ลิ่มพงศ์พันธุ์อธิบดีกรมสรรพสามิตแบบคำของดเว้นไม่เรียกเก็บค่าภาษีสุราสำหรับสุราที่นำไปใช้ในอุตสาหกรรมทำสุราและการลดหย่อนภาษีสุราสำหรับสุราที่นำไปใช้ในอุตสาหกรรมทำสุราที่ได้เสียภาษีไว้แล้ว [ดูข้อมูลจากภาพกฎหมาย]มยุรี/พิมพ์๑๖กันยายน ๒๕๔๗ศุภสรณ์/ธัญกมล/ตรวจ๒๑กันยายน ๒๕๔๗A+B[๑] รก.๒๕๔๗/๓๙ง/๑๖๙/๑๓ พฤษภาคม ๒๕๔๗